ai4bharat/Pralekha huggingface dataset:
अर्थ मंत्रालय
सार्वजनिक क्षेत्रातील बँकांच्या वार्षिक आढावा बैठकीत अर्थमंत्री अरुण जेटली यांचे मार्गदर्शन
नवी दिल्ली, 25 सप्टेंबर 2018
सरकारने आणलेला दिवाळखोरी आणि नादारी कायदा, विमुद्रीकरण, वस्तू आणि सेवा कर तसेच डिजिटल व्यवहारांमुळे वित्तीय क्षमता आणि धोके यांचे मूल्यांकन अधिक अचूक झाले आहे. त्यासोबतच वित्तीय समावेशनाचा कार्यक्रम जोरकसपणे राबवल्यामुळे देशाची एकात्मिक आर्थिक वृद्धी होते आहे असे मत केंद्रीय वित्त मंत्री अरुण जेटली यांनी व्यक्त केले. सार्वजनिक क्षेत्रातील बँकांच्या वार्षिक आढावा बैठकीत ते आज बोलत होते. या धोरणांमुळे विकास दर आठ टक्के कायम राहण्यात मदत होईल असे त्यांनी सांगितले. या विकासामुळे सार्वजनिक बँकांची ताकदही वाढेल असे ते म्हणाले.
बुडीत कर्जांची मोठी समस्या सोडवण्यासाठी कर्जवसूली लवाद यंत्रणेची क्षमता पुन्हा तपासून घ्यायला हवी असे त्यांनी नमूद केले. सार्वजनिक क्षेत्रातील बँकांनी कर्जाच्या समस्या सोडवण्यासाठी केलेले प्रयत्न कर्ज वसूली आणि पतवाढ यामुळे या बँकांविषयी सकारात्मक चित्र निर्माण झाले आहे. त्याशिवाय दिवाळखोरी आणि नादारी कायद्यातल्या सुधारणांमुळे हेतूपुरस्सर कर्ज बुडवणाऱ्यांविरोधात कठोर कारवाई करणे शक्य झाले आहे असे ते म्हणाले.
सार्वजनिक क्षेत्रातल्या बँकांनी सरकारच्या वित्तीय समावेशनात मोठे योगदान दिले आहे असे त्यांनी सांगितले. बँकांनी ग्राहकांचा विश्वास जिंकायला हवा अशी अपेक्षा त्यांनी व्यक्त केली. त्याशिवाय जुन्या कर्जांची वसूली, घोटाळेबाजांवर कारवाई करुन बँकांनी जनतेचा विश्वास राखायला हवा असे ते म्हणाले. बँकांमधून त्वरित आणि स्वच्छ व्यवहारातून कर्ज मिळू शकते हा विश्वास निर्माण होणे आवश्यक असल्याचे ते यावेळी म्हणाले.
N.Sapre/R.Aghor/P.Malandkar
(Visitor Counter : 84
माहिती आणि प्रसारण मंत्रालय
राष्ट्रीय चित्रपट विकास महामंडळाकडून 54 व्या इफ्फीच्या इंडियन पॅनोरमा विभागात प्रदर्शित होणाऱ्या फीचर आणि नॉन-फीचर चित्रपटांसाठी प्रवेशिका खुल्या
नवी दिल्ली, 17 जुलै 2023
भारतीय आंतरराष्ट्रीय चित्रपट महोत्सव चे आयोजन करणाऱ्या माहिती आणि प्रसारण मंत्रालयाची नोडल एजन्सी, असलेल्या राष्ट्रीय चित्रपट विकास महामंडळाने 20 ते 28 नोव्हेंबर 2023 या कालावधीत गोव्यातील 54 व्या महोत्सवात भारतीय पॅनोरमा विभागात प्रदर्शित केल्या जाणार्या फीचर आणि नॉन फीचर अशा दोन्ही भारतीय चित्रपटांसाठी प्रवेशिका खुल्या केल्या आहेत.
इंडियन पॅनोरमा विभाग हा इफ्फीचा महत्वाचा विभाग आहे आणि भारतीय भाषांमधील चित्रपटांना प्रोत्साहन देण्याचे उद्दिष्ट आहे जे प्रख्यात ज्यूरीद्वारे निवडले जातात आणि इफ्फी तसेच भारत आणि परदेशातील आंतरराष्ट्रीय चित्रपट महोत्सवांमध्ये, द्विपक्षीय सांस्कृतिक विनिमय कार्यक्रमांतर्गत आयोजित भारतीय चित्रपट सप्ताहात आणि सांस्कृतिक देवाणघेवाण नियमावली व्यतिरिक्त विशेष भारतीय चित्रपट महोत्सव आणि भारतातील विशेष भारतीय पॅनोरमा महोत्सवात प्रदर्शित केले जातात. नामांकित ज्युरी पॅनल त्यांच्या कौशल्याचा वापर करून, फीचर फिल्म विभागासाठी 12 सदस्य आणि गैर-फिचर फिल्म विभागासाठी 6 सदस्य सर्व सहमतीमध्ये सारखेच योगदान देतात ज्यामुळे संबंधित श्रेणीतील भारतीय पॅनोरमा चित्रपटांची निवड होते.
दरवर्षीप्रमाणे यावर्षी देखील फीचर विभागातील जास्तीत जास्त 26 आणि नॉन फीचर विभागात 21 चित्रपट निवडले जाणार आहेत. या निवड प्रक्रियेत राष्ट्रीय चित्रपट पुरस्कार 2023 च्या सर्वोत्कृष्ट फीचर फिल्म आणि सर्वोत्कृष्ट नॉन-फिचर फिल्मचा समावेश असेल. वास्तववादी, आशयघन आणि अभिरुचीपूर्ण म्हणून ओळखले जाणारे चित्रपट, भारतीय पॅनोरमाच्या अटी आणि प्रक्रियेनुसार निवडले जातात.
चित्रपटांसाठी पात्रता निकषांचा तपशील आणि प्रवेशिका दाखल करण्याची प्रक्रिया इफ्फीच्या संकेतस्थळावर सविस्तर उपलब्ध आहे. चित्रपट निवडण्यासाठी दोन मूलभूत पात्रता निकष आहेत, पहिले म्हणजे सर्व चित्रपटांमध्ये इंग्रजी सबटायटल्सचा समावेश असणे आवश्यक आहे आणि दुसरे म्हणजे चित्रपट 30 ऑगस्ट 2022 ते 31 जुलै 2023 दरम्यान पूर्ण केलेले असावेत किंवा या कालावधीत सेन्सॉर बोर्डाचे प्रमाणपत्र प्राप्त असावे. चित्रपट सादर करण्याची अंतिम तारीख 10 ऑगस्ट 2023 आहे.
पात्रता निकषांचे तपशील येथे मिळू शकतात : https://www.iffigoa.org/ip-rules-and-regulations.htmlN.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
पंतप्रधान कार्यालय
पंतप्रधान नरेंद्र मोदी यांनी श्री रामानुजाचार्य यांना त्यांच्या जयंतीनिमित्त आदरांजली वाहिली
नवी दिल्ली, 25 एप्रिल 2023
पंतप्रधान नरेंद्र मोदी यांनी श्री रामानुजाचार्य यांना त्यांच्या जयंतीनिमित्त आदरांजली वाहिली
पंतप्रधानांनी ट्विट केले आहे :
“श्री रामानुजाचार्य यांच्या जयंतीनिमित्त मी त्यांना वंदन करतो. त्यांचे दैदिप्यमान विचार लाखो जणांना शक्ती आणि शहाणपण देतात. आपल्या सांस्कृतिक मूलाधारांचा त्यांना सदैव अभिमान होता आणि त्यांनी एक आधुनिक आणि सुसंवादी समाज उभारण्यासाठी महत्वपूर्ण योगदान दिले.”
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
श्रम आणि रोजगार मंत्रालय
कोविड 19 विरुद्धचा लढा : केंद्रीय श्रम आणि रोजगारमंत्री संतोषकुमार गंगवार पंतप्रधान सहाय्यता निधीत एक महिन्याचे वेतन जमा करणार
(नवी दिल्ली, 27 मार्च 2020
कोविड 19 विरुद्धच्या लढ्यात सर्व देशवासी कोणत्या ना कोणत्या प्रकारे सहभागी होत असून पंतप्रधान सहाय्यता निधीत एक महिन्याचे वेतन जमा करण्याचा निर्णय आपण घेतला आहे, अशी माहिती केंद्रीय श्रम आणि रोजगारमंत्री संतोषकुमार गंगवार यांनी दिली.
सर्वसामान्यांसाठी, विशेषतः गरीब आणि कामगार वर्गासाठी योग्य त्या उपाययोजना, पंतप्रधान नरेंद्र मोदी यांच्या नेतृत्वाखालील सरकार तत्परतेने करीत आहे असेही त्यांनी सांगितले.
U.Ujagare/V.Joshi/P.Kor
वाणिज्य आणि उदयोग मंत्रालय
आर्थिक सहकार्यासाठी भारत-इटली संयुक्त आयोगाचे 21 वे अधिवेशन
नवी दिल्ली, 10 जुलै 2021
आर्थिक सहकार्यासाठी भारत-इटली संयुक्त आयोगाचे 21 वे अधिवेशन 09 जुलै 2021 रोजी आभासी पध्दतीने पार पडले. वाणिज्य आणि उद्योग मंत्री पियुष गोयल आणि इटलीचे परराष्ट्र व्यवहार व आंतरराष्ट्रीय सहकार्य मंत्री लुईगी दि मैयो यांनी या अधिवेशनाचे सह-अध्यक्षपद भूषवले.
दोन्ही देशांनी द्विपक्षीय व्यापार आणि गुंतवणूक आणि अन्न प्रक्रिया, वस्त्रोद्योग, चामडे, रेल्वे, स्टार्ट-अप क्षेत्रांमध्ये आर्थिक सहकार्य आणि आर्थिक विकास आणि रोजगार निर्मितीत महत्वाची भूमिका पार पाडणाऱ्या छोट्या आणि मध्यम उद्योगांना प्रोत्साहन देण्याबाबत विस्तृत चर्चा केली . व्यापार आणि गुंतवणूक सुलभ करण्यासाठी द्विपक्षीय बाजारपेठेतील प्रवेशविषयक समस्या यावर यावेळी चर्चा झाली. पोर्तुगालच्या पोर्टो मधील भारत-युरोपियन युनियन नेत्यांच्या शिखर परिषदेच्या निष्पत्तीवरील प्रगतीचा आढावा घेण्यात आला.
भारताकडून कोविन लस प्रमाणपत्राला परस्पर मान्यता आणि प्रवासी निर्बंध, व्यवसाय व्हिसाच्या कालावधीत वाढ आणि इटलीमध्ये काम करणाऱ्या भारतीयांच्या सामाजिक सुरक्षेच्या लाभांचे हस्तांतरण आदी मुद्दे मांडण्यात आले.
भारत-इटली जेसीईसी जी 2 जी बैठकीनंतर दोन मंत्र्यांच्या उपस्थितीत ऊर्जा भागीदारीवर लक्ष केंद्रित करणारे G2B सत्र व्हर्च्युअली पार पडले. या बैठकीत 3 भारतीय कंपन्या  आणि 3 इटालियन कंपन्यांनी  हरित अर्थव्यवस्था, स्वच्छ तंत्रज्ञान आणि ग्रीड-आधारित बहु -उर्जा प्रणालीसाठी नवीकरणीय ऊर्जेच्या वापराच्या संवर्धनावर लक्ष केंद्रित करून सादरीकरण केले. या अधिवेशनादरम्यान, दोन्ही मंत्र्यांनी ऊर्जा संक्रमण, तंत्रज्ञान आणि हवामान विषयक भागीदारीचा लाभ घेण्यासाठी 6 नोव्हेंबर 2020 रोजी भारत आणि इटलीच्या पंतप्रधानांनी स्वीकारलेल्या कृती आराखड्यांतर्गत दृष्टिकोनाचा पुनरुच्चार केला. महत्वाकांक्षी स्वच्छ उर्जा उद्दीष्टांचा अवलंब करण्याच्या दृष्टीने बहु-पक्षीय मंचावर भारत आणि इटलीने पार पाडलेली भूमिका त्यांनी अधोरेखित केली आणि परस्पर ऊर्जा क्षमता वाढवण्याच्या संधींचा शोध घेण्यासाठी दोन्ही देशांच्या खाजगी आणि सार्वजनिक क्षेत्रांना आमंत्रित केले.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
राष्ट्रपती कार्यालय
आसाम सरकार तसेच केंद्रीय रस्ते वाहतूक आणि महामार्ग मंत्रालय, पेट्रोलियम आणि नैसर्गिक वायू मंत्रालय आणि रेल्वे मंत्रालयाच्या विविध प्रकल्पांचे राष्ट्रपतींच्या हस्ते लोकार्पण /पायाभरणी
नवी दिल्ली, 14 ऑक्टोबर 2022
राष्ट्रपती द्रौपदी मुर्मू यांनी आज  आसाममधील गुवाहाटी इथल्या श्रीमंत शंकरदेव कलाक्षेत्र येथून आभासी माध्यमातून ,आसाम सरकार तसेच केंद्रीय रस्ते वाहतूक आणि महामार्ग मंत्रालय, पेट्रोलियम आणि नैसर्गिक वायू मंत्रालय आणि रेल्वे मंत्रालयाच्या विविध प्रकल्पांचे लोकार्पण /पायाभरणी केली. उद्घाटन केलेल्या प्रकल्पांमध्ये सिलचर इथल्या मयनारबन्द येथील इंडियन ऑईल कॉर्पोरेशन लि.च्या रेलहेड डेपो आणि दोन महामार्ग प्रकल्पांचा समावेश आहे. तर आसाममधील चहाच्या मळ्यातील 100 आदर्श माध्यमिक शाळा; 3000 आदर्श अंगणवाडी केंद्रे; दोन महामार्ग प्रकल्प; आणि गुवाहाटी इथल्या अघटोरी येथे आधुनिक कार्गो-कम-कोचिंग टर्मिनल या प्रकल्पांची पायाभरणी राष्ट्रपतींनी केली. गुवाहाटी ते लुमडिंग पास ते शोखुवी  आणि मंडीपठार  पर्यंतच्या रेल्वेला राष्ट्रपतींनी हिरवा झेंडा दाखवला.
आज लोकार्पण झालेल्या आरोग्य, शिक्षण, रेल्वे, रस्ते बांधणी, पेट्रोलियम आणि महिला सक्षमीकरणाशी संबंधित प्रकल्पांच्या यशस्वीतेसाठी राष्ट्रपतींनी यावेळी बोलताना शुभेच्छा दिल्या.या प्रकल्पांच्या यशस्वी अंमलबजावणीमुळे व्यवसाय आणि रोजगाराच्या नवीन संधी उपलब्ध होतील, वाहतूक सुविधा वाढतील आणि आसामसह संपूर्ण ईशान्य प्रदेशात अर्थव्यवस्था बळकट होईल, असा विश्वास त्यांनी व्यक्त केला.
चांगल्या पायाभूत सुविधा हा कोणत्याही राज्याच्या विकासाचा पाया असतो.ईशान्य प्रदेश हा भारताच्या 'अॅक्ट ईस्ट धोरणा 'चा केंद्रबिंदू आहे, असे राष्ट्रपतींनी सांगितले. या प्रदेशातील पायाभूत सुविधा आणि कनेक्टिव्हिटीवर केंद्र सरकार विशेष लक्ष देत आहे याबद्दल त्यांनी आनंद व्यक्त केला. आसामचा विकास हा संपूर्ण ईशान्य प्रदेशाच्या विकासाचे इंजिन ठरू शकतो, असे त्या म्हणाल्या.
ईशान्य प्रदेश नैसर्गिक संसाधनांनी समृद्ध असल्याचे राष्ट्रपतींनी सांगितले. भारताच्या एकूण कच्च्या तेलाच्या उत्पादनात आसामचे योगदान 13 टक्के आहे . तसेच भारताच्या एकूण नैसर्गिक वायू उत्पादनापैकी 15 टक्के उत्पादन ईशान्य प्रदेशातून येतो, हे त्यांनी नमूद केले. आज लोकार्पण करण्यात आलेल्या मयनारबन्द येथील अत्याधुनिक डेपो संपूर्ण बराक खोऱ्यासह त्रिपुरा, मणिपूर आणि मिझोरामच्या पेट्रोलियम उत्पादनांच्या गरजा पूर्ण करण्यात मदत करेल, असा विश्वास त्यांनी व्यक्त केला. केंद्र सरकार आसामसह ईशान्येकडील सर्व राज्यांमध्ये रस्ते आणि रेल्वे कनेक्टिव्हिटीवर विशेष लक्ष देत आहे., असे राष्ट्रपती म्हणाल्या. आज पायाभरणी/लोकार्पण झालेले रस्ते आणि रेल्वेशी संबंधित विविध प्रकल्प या प्रदेशात व्यापार आणि वाहतूक सुविधा वाढवण्याबरोबरच पर्यटनाच्या संधी वाढवतील, असा विश्वास त्यांनी व्यक्त केला.
महिला आणि बालकांची सुरक्षा आणि सर्वांगीण विकास हे सुसंस्कृत समाजाचे लक्षण आहे. आसाममधील महिला आणि बालकांसाठी असलेल्या विविध सेवांना अधिक बळकट करण्यासाठी, आज सुरू करण्यात आलेली 3000 आदर्श अंगणवाडी केंद्रे एक स्तुत्य उपक्रम आहे, असे राष्ट्रपती म्हणाल्या. चहाच्या मळ्यात काम करणाऱ्या कामगारांच्या मुलांना चांगले शिक्षण देण्याच्या उद्देशाने 100 आदर्श माध्यमिक शाळांची पायाभरणी केल्याबद्दल त्यांनी आनंद व्यक्त केला.
राष्ट्रपतींचे भाषण पाहण्यासाठी कृपया येथे क्लिक करा.
S.Kulkarni/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149
मंत्रिमंडळ
“भारतातील सेमीकंडक्टर्स आणि डिस्प्ले निर्मिती परिसंस्थेच्या विकास कार्यक्रमा”ला केंद्रीय मंत्रिमंडळाची मंजुरी
या निर्णयामुळे सर्व प्रकारच्या तंत्रज्ञान नोड्सशी संबंधित सेमीकंडक्टर फॅब्रिकेशन एककांना तसेच संयोगी सेमीकंडक्टर्स, पॅकेजिंग आणि सेमीकंडक्टर संबंधी इतर सुविधांसाठी 50% अनुदान मिळण्याची परवानगी
नवी दिल्ली, 21 सप्टेंबर 2022
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळ बैठकीत भारतातील सेमीकंडक्टर्स आणि डिस्प्ले निर्मिती परिसंस्थेच्या विकासासाठीच्या कार्यक्रमामध्ये पुढील सुधारणांना मंजुरी देण्यात आली आहे :
- या योजनेअंतर्गत भारतात सेमीकंडक्टर फॅब्रिकेशन उद्योग उभारणाऱ्या सर्व प्रकारच्या तंत्रज्ञान नोड्ससाठी समान वागणूक तत्वाच्या आधारावर त्यांच्या प्रकल्प खर्चाच्या 50% वित्तीय पाठबळ देण्यात येईल.
- डिस्प्ले फॅब्रिकेशन उद्योग उभारण्यासाठी समान वागणूक तत्वाच्या आधारावर त्यांच्या प्रकल्प खर्चाच्या 50% वित्तीय पाठबळ देण्यात येईल.
- या योजनेअंतर्गत भारतात संयोगी सेमीकंडक्टर्स/ सिलिकॉन फोटॉनिक्स/ सेन्सर्स फॅब्रिकेशन आणि सेमीकंडक्टर्स एटीएमपी/ओएसएटी सुविधांची उभारणी करताना समान वागणूक तत्वाच्या आधारावर त्यांच्या भांडवली खर्चाच्या 50% वित्तीय पाठबळ देण्यात येईल. त्याखेरीज, या योजनेतील लक्ष्यीत तंत्रज्ञानांमध्ये डिस्क्रिट सेमीकंडक्टर फॅब्रिकेशन एककांचा देखील समावेश करण्यात आला आहे.
सुधारित कार्यक्रमानुसार, सर्व प्रकारच्या तंत्रज्ञान नोड्स माध्यमातून सेमीकंडक्टर फॅब्रिकेशन एककांची उभारणी करताना एकसमान असे प्रकल्प खर्चाच्या 50% वित्तीय पाठबळ देण्यात येईल. संयोगी सेमीकंडक्टर्स आणि आधुनिक प्रकारच्या पॅकेजिंग साठी लागणारे विशिष्ट प्रकारचे तंत्रज्ञान लक्षात घेऊन, सुधारित कार्यक्रमामध्ये संयोगी सेमीकंडक्टर्स/ सिलिकॉन फोटॉनिक्स/ सेन्सर्स/डिस्क्रिट सेमीकंडक्टर फॅब्रिकेशन एकके आणि एटीएमपी/ओएसएटी सुविधा यांच्या उभारणीसाठी समान वागणूक तत्वाच्या आधारावर त्यांच्या भांडवली खर्चाच्या 50% वित्तीय पाठबळ देण्यात येईल
या योजनेने जागतिक पातळीवरील अनेक सेमीकंडक्टर उत्पादन कंपन्यांना भारतात त्यांचे फॅब्रिकेशन उद्योग उभारण्यासाठी आकर्षित केले आहे. हा सुधारित कार्यक्रम भारतातील सेमीकंडक्टर आणि डिस्प्ले उत्पादन क्षेत्रात गुंतवणुकीला चालना देईल. संभाव्य गुंतवणूकदारांशी झालेल्या चर्चेच्या आधारावर अशी अपेक्षा व्यक्त करण्यात येत आहे की लवकरच या योजनेतून पहिली सेमीकंडक्टर उत्पादन सुविधा उभारण्यात येईल.
भारताच्या सेमीकंडक्टर निर्मिती मोहिमेला मार्गदर्शन करण्यासाठी भारतातील सेमीकंडक्टर्स आणि डिस्प्ले निर्मिती परिसंस्थेच्या विकास कार्यक्रमासाठीची नोडल संस्था म्हणून उद्योग आणि शिक्षण क्षेत्रातील जागतिक कीर्तीच्या तज्ञांची सल्लागार समिती स्थापन करण्यात आली आहे. या समितीने सर्व प्रकारच्या तंत्रज्ञान नोड्स माध्यमातून सिलिकॉन सेमीकंडक्टर्स फॅब्रिकेशन एकके / सिलिकॉन फोटॉनिक्स/ सेन्सर्स/डिस्क्रिट सेमीकंडक्टर फॅब्रिकेशन एकके आणि एटीएमपी/ओएसएटी सुविधा यांच्यासाठी एकसमान पद्धतीचे पाठबळ देण्याची शिफारस केली होती आणि सरकारकडून ही शिफारस स्वीकारण्यात आली.इतर अनेक प्रकारांसोबत, 45एनएम आणि त्यापेक्षा अधिक आकाराच्या तंत्रज्ञान नोड्सना वाहन क्षेत्र, उर्जा आणि दूरसंचार क्षेत्राकडून मोठी मागणी आहे. तसेच समग्र सेमीकंडक्टर बाजाराच्या सुमारे 50% हिस्सा या घटकाचा आहे.
S.Kulkarni /S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
नागरीकांचे जीवन सुधारण्याच्या उद्देशानेच प्रत्येक निर्णय घेतला आहे, प्रत्येक कृती केली आहे: पंतप्रधान
जनसेवेत सरकारची 9 वर्षे पूर्ण झाल्याच्या निमित्ताने पंतप्रधान नरेंद्र मोदी यांनी विनम्रता आणि कृतज्ञता व्यक्त केली आहे.
आपल्या ट्विटर संदेशात पंतप्रधान म्हणाले;
“आज आम्ही देशसेवेची 9 वर्षे पूर्ण करत असताना, माझ्या मनात विनम्रता आणि कृतज्ञता दाटून आली आहे. घेतलेला प्रत्येक निर्णय, केलेली प्रत्येक कृती, लोकांचे जीवन सुधारण्याच्या उद्देशानेच केली गेली आहे. विकसित भारताच्या उभारणीसाठी आम्ही सतत अधिक कठोर परिश्रम करत राहू.”
#9YearsOfSeva "
जलसंपदा, नदी विकास आणि गंगा पुनरुत्थान मंत्रालय
भूजल उपसासाठी सुधारित मार्गदर्शक तत्त्वे अधिसूचित 1 जून 2019 पासून लागू होणार
(नवी दिल्ली, 13 डिसेंबर 2018
राष्ट्रीय हरित लवादाच्या विविध निर्देशांचे पालन करण्यासाठी आणि सध्याच्या भूजल उपसासंबंधी मार्गदर्शक तत्वांमधील त्रुटी दूर करण्यासाठी जलसंपदा, नदी विकास आणि गंगा पुनरुज्जीवन मंत्रालयाच्या केंद्रीय भूजल प्राधिकरणाने 12 डिसेंबर 2018 रोजी भूजल उपसासाठी सुधारित मार्गदर्शक तत्त्वे अधिसूचित केली आहेत. 1 जून 2019 पासून ती लागू होतील.
सुधारित मार्गदर्शक तत्त्वांचे महत्त्वाचे वैशिष्ट्य म्हणजे प्रथमच जल संवर्धन शुल्क संकल्पना सादर करण्यात आली आहे. परिसर, उद्योग आणि भूजल उपशाचे प्रमाण यानुसार ते बदलेल. यामुळे पाण्याचे दुर्भिक्ष्य असलेल्या भागात जलसंवर्धन शुल्क अधिक आकारले जाईल.
दुसरे वैशिष्ट्य म्हणजे सांडपाण्याच्या पुनर्वापराला प्रोत्साहन, प्रदूषण करणाऱ्या उद्योगांविरोधात कारवाई, अनिवार्य जल परीक्षण आदींचा समावेश करण्यात आला आहे.
देशात प्रामुख्याने सिंचनासाठी भूजल उपसा केला जातो.
N.Sapre/S.Kane/P.Kor
दूरसंचार आणि माहिती तंत्रज्ञान मंत्रालय
दूरसंचार उपकरणे तयार करणाऱ्या उत्पादकांना बाजार पाठबळ देण्यासाठी विशेष कृती दलाची स्थापना
नवी दिल्ली, 23 डिसेंबर 2022
चीनमधून दूरसंचार उपकरणांच्या आयातीबाबत दूरसंचार उपकरण उत्पादकांकडून तक्रारी आल्या आहेत.तथापि, सरकारने या खरेदीमध्ये बोली लावण्यासाठी पात्र होणाऱ्या कंपन्यांसाठी त्यांची अधिकृत नोंदणी असणे/ ज्या देशांच्या सीमा भारताशी संलग्न आहेत,अशा लाभदायक मालकी असलेल्या कंपन्यांची नोंदणी असणे अनिवार्य केले आहे.तसेच, सरकारने आयात केलेल्या वस्तूंवर चुकीचे लेबल लावणे टाळण्यासाठी एचएस कोडचे सुव्यवस्थित आणि वर्गीकरण करण्यासाठी जरुरीची पावले उचलली आहेत.
शिवाय, देशांतर्गत दूरसंचार उत्पादन उद्योगाला उत्पादन संलग्न प्रोत्साहन योजना  आणि सार्वजनिक खरेदी यांसारख्या योजनांद्वारे प्रोत्साहन दिले जात आहे. पीएलआय योजनेचा उद्देश देशांतर्गत दूरसंचार आणि नेटवर्किंग उत्पादनांच्या निर्मितीला प्रोत्साहन देणे आहे तर पीपीपी-एमआयआय  धोरण सार्वजनिक खरेदीमध्ये देशांतर्गत उत्पादकांना प्राधान्य देणे हा आहे.देशांतर्गत उत्पादित उपकरणांच्या निर्यातीला चालना देण्यासाठीच्या उपाययोजनांची शिफारस करण्यासाठी दूरसंचार विभागाकडून तज्ञ समिती स्थापन करण्यात आली आहे.
दूरसंचार विभागाने 10.03.2021 रोजी दूरसंचार परवान्यांमध्ये सुधारणा केली, ज्यायोगे,सर्व परवानाधारकांना 15.06.2021 पासून त्यांच्या दूरसंचार नेटवर्कमध्ये केवळ खात्रीलायक उत्पादनेच जोडण्याचे निर्देश देण्यात आले आहेत. खात्रीलायक दूरसंचार उपकरणांचे मूल्यमापन करणे आणि परवानाधारकांना त्याची माहिती देण्याचे कार्य सुलभ करण्यासाठी हे पोर्टल सुरू करण्यात आले आहे.
दूरसंवाद राज्यमंत्री देवुसिंह चौहान यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Kakade/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 157
अंतराळ विभाग
अंतराळ आधारित माहिती पुरवणारे 32 पृथ्वी निरीक्षण संवेदक सध्या कक्षेत
अद्ययावत क्षमतेचे 32 पृथ्वी निरीक्षण संवेदक सध्या कक्षेत असून अंतराळ आधारित माहिती पुरवत असल्याचे केंद्रीय अणू उर्जा आणि अंतराळ राज्य मंत्री डॉ जितेंद्र सिंह यांनी आज राज्य सभेत एका लेखी उत्तरात सांगितले. जानेवारी 2018 पासून पाच पृथ्वी निरीक्षण उपग्रह आणि पाच दळणवळण पेलोड काम करत आहेत. जानेवारी 2020 पासून पूर,चक्रीवादळे, जंगलातली आग यासारख्या सर्व महत्वाच्या आपत्ती बाबत माहिती सहाय्य पुरवण्यात आले.
एप्रिल 2020 पासून वापरकर्त्यांना सुमारे 2,51,000 मूल्यवर्धित डाटा उत्पादने पुरवण्यात आली. हवामान शास्त्र, समुद्र विज्ञान आणि भू रिमोट सेन्सिंग उपग्रहामार्फत मिळालेल्या डाटाचा वापर करत भौगोलिक आणि रिमोट सेन्सिंग डाटा उत्पादनांचा या मूल्य वर्धित उत्पादनात समावेश आहे. इस्रोकडून प्रक्षेपित करण्यात आलेले आणि कार्यरत राहण्याचा काळ संपल्यामुळे कार्यरत नसलेले 47 उपग्रह सध्या कक्षेत आहेत अशी माहिती देण्यात आली आहे.
M.Chopade/N.Chitale/P.Kor
निती आयोग
नीती आयोगाच्या, “साधनसामग्रीच्या पुनर्वापराद्वारे शाश्वत विकास” विषयावरील आंतरराष्ट्रीय परिषदेचे नितीन गडकरी यांच्या हस्ते उद्घाटन
नवी दिल्ली, 6 ऑगस्ट 2018
साधनसामग्रीचा पुनर्वापर करण्याचे अभियान यशस्वी ठरविण्यासाठी नागरिकांचा सहभाग महत्वाचा असल्याचे प्रतिपादन केंद्रीय रस्ते आणि महामार्ग मंत्री नितीन गडकरी यांनी केले आहे. “साधनसामग्रीच्या पुनर्वापराद्वारे शाश्वत विकास: धोरणविषयक नियम” या नीती आयोगाने आयोजित केलेल्या आंतरराष्ट्रीय परिषदेचे उद्घाटन करताना ते आज बोलत होते. पुनर्वापरामुळे संपत्ती आणि रोजगाराची निर्मिती होऊन विकासाला चालना मिळेल असे गडकरी म्हणाले.
नीती आयोगाचे उपाध्यक्ष राजीव कुमार, नीती आयोगाचे मुख्य कार्यकारी अधिकारी अमिताभ कांत यावेळी उपस्थित होते. पुर्नवापराचे पर्यावरण, अर्थव्यवस्था आणि सामाजिक क्षेत्राला होणारे लाभ डॉ. राजीव कुमार यांनी आपल्या भाषणात विषद केले. साधन साम्रगीच्या पुनर्वापरामुळे पर्यावरणाचे दुष्परिणाम कमी करता येतील, मर्यादित असणाऱ्या संसाधनांवरचे अवलंबित्व कमी होईल असे ते म्हणाले.
भारतात साधनसामग्री पुनर्वापर विकासाबाबत धोरणाला दिशा देण्यासाठी आणि या पुनर्वापरातून अधिक रोजगार निर्मिती आणि पर्यावरणाचे रक्षण साधण्यासाठी नामवंत तज्ञ या परिषदेला उपस्थित आहेत.
B.Gokhale/N.Chitale/P.Malandkar
(Visitor Counter : 81
माहिती आणि प्रसारण मंत्रालय
नवनियुक्त मंत्री अनुराग ठाकूर यांनी स्वीकारला माहिती आणि प्रसारण मंत्रालयाचा कार्यभार
अनुराग ठाकूर यानी आज माहिती आणि प्रसारण मंत्रालयाचा कार्यभार स्वीकारला. यावेळी प्रसारमाध्यमांशी संवाद साधताना, ठाकूर म्हणाले, की देशाला प्रगतीपथावर घेऊन जाण्यासाठी पंतप्रधान नरेंद्र मोदी यांनी प्रचंड परिश्रम घेतले आहेत. माहिती आणि प्रसारण मंत्री या नात्याने प्रगतीचे हे अभियान पुढे नेण्याची त्यांची जबाबदारी आहे. पंतप्रधानांनी त्यांच्या खांद्यावर टाकलेल्या सर्व जबाबदाऱ्या पूर्ण करण्यासाठी आपण सर्वतोपरी प्रयत्न करु, असे अनुराग ठाकूर म्हणाले. या वाटचालीत प्रसारमाध्यमांचे सहकार्य मिळेल, अशी आशा त्यांनी व्यक्त केली.
माहिती आणि प्रसारण मंत्रालयाचे सचिव अमित खरे यांनी अनुराग ठाकूर यांचे त्यांच्या दालनात स्वागत केले. त्यानंतर ठाकूर यांनी प्रसारमाध्यमांच्या विविध कार्यालयांचे आणि प्रसारभारतीच्या वरिष्ठ अधिकाऱ्यांशी संवाद साधला. सर्व माध्यमप्रमुखांसोबत एक टीम म्हणून काम करण्याचा आपला प्रयत्न असेल, असे ठाकूर यावेळी म्हणाले.
ऊर्जा मंत्रालय
विजेचे सर्व मीटर येत्या तीन वर्षात स्मार्ट प्रि पेड होणार – ऊर्जा राज्यमंत्री
नवी दिल्ली, 7 जून 2018
येत्या 3 वर्षात देशातील विजेचे सर्व मीटर स्मार्ट प्रि पेड होणार असल्याची माहिती केंद्रीय ऊर्जा राज्यमंत्री आर.के.सिंग यांनी दिली. ऊर्जा मंत्रालयातर्फे नवी दिल्ली येथे आयोजित मीटर उत्पादकांच्या बैठकीत ते आज बोलत होते. सर्व मीटर उत्पादकांनी स्मार्ट प्रि पेड मीटरच्या किंमती कमी करुन त्याचे उत्पादन वाढविण्याचा प्रयत्न करावा, असे आवाहन त्यांनी उपस्थित उत्पादकांना केले.
एका विशिष्ट अवधिनंतर स्मार्ट प्रि पेड मीटर बंधनकारक करण्याबाबतचा प्रस्ताव ऊर्जा मंत्रालयाच्या अधिकाऱ्यांनी विचारात घ्यावा, अशी अपेक्षा सिंग यांनी व्यक्त केली. या बैठकीत स्मार्ट मीटरशी संबंधित विविध तांत्रिक बाबींसंदर्भात चर्चा करण्यात आली.
B.Gokhale/M.Pange/D.Rane
(Visitor Counter : 124
आरोग्य आणि कुटुंब कल्याण मंत्रालय
कोविड-19 ची ताजी माहिती.
भारतातील सक्रीय रुग्णसंख्येत घट होऊन ती 7,02,887 वर पोहचली
भारतात गेल्या 24 तासात 53,256 नव्या रुग्णांची नोंद. 88 दिवसातला नीचांक
देशात आतापर्यंत 2,88,44,199 रुग्ण बरे झाले
गेल्या 24 तासात 78,190 रुग्ण बरे झाले
सलग 39 व्या दिवशी नव्या रुग्णांपेक्षा बरे होणाऱ्यांची संख्या अधिक
बरे होण्याचा दर वाढून 96.36% वर
साप्ताहिक पॉझिटीव्हीटी दर 5% पेक्षा कमी, सध्या तो 3.32% वर
दैनंदिन पॉझिटीव्हीटी दर 3.83%, सलग 14 व्या दिवशी तो 5% पेक्षा कमी
चाचण्यांच्या क्षमतेत सातत्याने वाढ; एकूण – 39.24 कोटी चाचण्या करण्यात आल्या
देशव्यापी लसीकरण अभियानाअंतर्गत आतापर्यंत 28.00 कोटी लसींच्या मात्रांचे वाटप
आरोग्य आणि कुटुंब कल्याण मंत्रालय
भारतात कोविड-19 च्या एकंदर लसमात्रांची संख्या 219 कोटी 55 लाखांच्या वर
12 ते 14 वर्षे वयोगटात, 04 कोटी 12 लाखांहून जास्त जणांना पहिली लसमात्रा
देशात सक्रिय कोरोना रुग्णांची संख्या सध्या 23 हजार 432
देशभरात गेल्या 24 तासात, 1 हजार 994 नव्या कोरोना रुग्णांची नोंद
रुग्ण बरे होण्याचा दर सध्या 98.76 टक्के
साप्ताहिक पॉझिटिव्हिटी दर  सध्या 0.99%
आज सकाळी सात वाजेपर्यंत मिळालेल्या अहवालानुसार, भारतात कोविड-19च्या लसमात्रांची संख्या 219 कोटी 55 लाखांवर  पोहोचली आहे.
12 ते 14 वर्षे वयोगटासाठी कोविड 19 लसीकरण, 16 मार्च 2022 रोजी सुरू झाले. आतापर्यंत 4 कोटी 12 लाखाहून जास्त  मुलांना कोविड-19 लसीची पहिली मात्र मिळाली आहे. त्याच प्रमाणे 18 ते 59 वर्षे वयोगटासाठी कोविड -19 लसीची वर्धक मात्रा 10 एप्रिल 2022 पासून सुरू झाली.
आज सकाळी सात वाजेपर्यंत मिळालेल्या अहवालानुसार एकंदर आकडेवारी खालील प्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10415381
|
|
2nd Dose
|
|
10120477
|
|
Precaution Dose
|
|
7069146
|
|
FLWs
|
|
1st Dose
|
|
18437129
|
|
2nd Dose
|
|
17720281
|
|
Precaution Dose
|
|
13745023
|
|
Age Group 12-14 years
|
|
1st Dose
|
|
41234640
|
|
2nd Dose
|
|
32341608
|
|
Age Group 15-18 years
|
|
1st Dose
|
|
62005148
|
|
2nd Dose
|
|
53316726
|
|
Age Group 18-44 years
|
|
1st Dose
|
|
561406983
|
|
2nd Dose
|
|
516292105
|
|
Precaution Dose
|
|
100480819
|
|
Age Group 45-59 years
|
|
1st Dose
|
|
204047676
|
|
2nd Dose
|
|
197070258
|
|
Precaution Dose
|
|
50680821
|
|
Over 60 years
|
|
1st Dose
|
|
127680767
|
|
2nd Dose
|
|
123216018
|
|
Precaution Dose
|
|
48317937
|
|
Precaution Dose
|
|
22,02,93,746
|
|
Total
|
|
2,19,55,98,943
भारतातल्या सक्रिय कोरोना रुग्णांची संख्या सध्या 23 हजार 432 एवढी आहे. सक्रिय रुग्णांची संख्या देशातल्या कोरोना रुग्णांच्या एकूण संख्येच्या 0.05% आहे.
भारतातला कोरोनातून बरे होण्याचा दर 98.71% आहे. देशात गेल्या 24 तासात, 02 हजार 601 कोरोना रुग्ण बरे झाले आणि देशातल्या बरे झालेल्या कोरोना रुग्णांची सुरुवातीपासून आतापर्यंतची एकूण संख्या 04 कोटी 40 लाख 90 हजार 349 आहे.
देशात गेल्या 24 तासात कोरोनाच्या नव्या 01 हजार 994 रुग्णांची नोंद झाली.
देशात गेल्या 24 तासात कोविड-19 च्या एकूण 01 लाख 61 हजार 290 चाचण्या करण्यात आल्या. भारतात आतापर्यंत एकंदर 89 कोटी 99 लाखाच्या वर  चाचण्या करण्यात आल्या आहेत.
देशातला साप्ताहिक पॉझिटिव्हिटी  दर सध्या 0.99%, तर दैनिक पॉझिटिव्हीटी  दर 1.24%.आहे.